Da Stenzl woa zwor a duachaus talentiata Komponist, håt owa leida net vüi Fantasie bei seina Tätichkeit entwicklt. Des woa da Grund, warum seine Kompositeaunan häufich Melodie-Wiedaholungen in nua weniche Variateaunan zagt haum. Zu seine Weak zöihn de Musi zum Anton Langer (1824–1879) sein Oesterreicher in Schleswig, zum Gustav von Moser (1825–1903) seina Possn Aus Liebe zur Kunst, zum Karl Hickel (1811–1855) sein Ein Gaukler, zum Friedrich Kaiser (1814–1874) seine Possn Nichts!, Unrecht Gut!, Wer zuletzt lacht lacht am besten und zum Johann Nestroy seine Stückln Alles will den Prophetn sehn, Verwickelte Geschichte! und Mein Freund. Zu seina Zeit recht bekaunnt und beliabt woa de Melodie zum Spielmannslied vom Emanuel Geibel (1815–1884).